6 DE XANEIRO
Calma, érguete amodo.
Tivemos que sedarte. Estabas moi axitada.
Levo uns días coidando de ti aquí,
mais aínda non estás ben.
Alguén tiña que pararte, Miranda, antes de que pasase o peor.
A túa situación é moi complicada.
Só queremos axudarte. Fala comigo.
Quero que descubras todo o que poidas de Diana.
Con quen falaba,
se tiña outra rutina,
unha vida que eu non coñecía…
Aínda que sexa humillante para min,
quero sabelo.
Teño aquí algo de información sobre ela.
Igual non é relevante, pero penso que…
Non sei. Pode que che axude.
Quero saber quen era ela realmente.
Tranquilo, xa…
Xa me ocupo eu.
Tesme medo, Miranda?
Son sospeitoso dun homicidio.
Entenderíao se tiveses medo.
Se a policía te liberou,
por que ía ter medo?
Coñeces a veciña de en fronte?
A veciña?
A dese piso que está pechado.
É de Cléo.
Estou coidando da cadeliña dela. Deixouma porque marchou de viaxe.
Ti coñécela?
Non.
Non a coñezo.
Avisareite cando descubra algunha cousa relevante.
E ti e mais Fernando?
Estades xuntos?
Xa.
Só para que o saibas,
el non confía en min.
Ai, amiga, tiñas razón. Otto está casado. Que merda.
Por que só atraio a borralla? En fin, logo cóntoche todo o drama.
- Ei, loira. - Déixame! Socorro!
Ei, rapaz! Sóltaa! Estás tolo?
Lisca, hostia!
Fillo de puta!
- Estás ben? - Estou.
- Mancoute? - Non.
Non, estou ben.
Está tranquila, que non pasou nada.
Mimá, apareceu da nada. Que susto.
Grazas.
Axudáchesme.
Salváchesme.
Arriscaches a túa vida.
Non é para tanto, eh?
Supoño.
En fin, era só iso.
Estou despeiteada?
Un pouco, pero estás linda.
Grazas.
Mira,
ademais de linda e moi simpática, que sei que o son,
tamén son unha excelente cociñeira.
Ah, si?
Si. Se me pasas o teu enderezo,
podo enviarche unha cousa ben rica.
Unha cousa ben rica?
Aquí tes.
Chegou o meu xefe.
Teño que marchar.
Moi ben.
- Un pracer. - Igualmente.
Amiga, parece cousa do destino.
O día que me dan o maior plantón da miña vida,
aparece este príncipe agreste.
Só que traballa de garda de seguridade.
Estou convencida.
E prometín que non volvería estar con ese tipo de home.
Despois da decepción que tiven con Otto…
Non cho contei. Ademais de estar casado, vai ser pai.
A súa muller está preñada. Pódelo crer?
Non serei unha roubamaridos.
Non podo. Non podo facelo.
E xa estás así?
Xa te ten perdidiña o príncipe agreste?
- E iso? - Miranda.
Non entendes, Miranda. Namoreime en tres segundos.
- Ai, Rita. - Falo en serio, Miranda.
Eu mirei para el e dixen: "Meu Deus!
O destino púxoo aquí. Estou segura!"
E, cando chegou o xefe,
mirei para el e para o xefe, botei contas
e case me convencín de darlle unha oportunidade.
Por certo, o xefe saía de aquí, do edificio.
Debe ser o gardacostas de Heitor.
Do empresario para o que traballas?
Oe, Miranda,
pero ti non dicías que o tipo non che era gran cousa?
Cóntame. Estádesvos deitando?
- Vai, dimo. Cóntame todo. - Un minutiño, agarda.
Miranda?
Perdemos a Miranda.
Vou ir marchando.
E se Rafael me chama para saír, que vou dicir?
"Non."
Por desgraza.
Bicos. Quérote.
- Quérote. - Cóidate, si?
CRISTINA ANDRADE ESTRÁÑOTE
PARA DE FUXIR DE MIN, MEU AMOR…
DE: CRISTINA ANDRADE ASUNTO: ESTRÁÑOTE
PARA DE FUXIR, MEU AMOR… ESTRÁÑOTE TANTO…
UNHA MENSAXE ATOPADA
Compreiche o teu chocolate preferido.
Grazas, tío, pero non me apetece.
Filla, podes ir para o cuarto un minuto?
Quero falar co tío.
Vale. Abur, tío.
Bicos, cariño.
De que queres falar comigo?
Vés confesar?
Non matei a Diana.
E por que debería crerte?
Non tes por que crerme, Fernando,
mais é a verdade.
Quero saber por que.
Quero saber o que lle pasou.
Ti nunca a amaches. Non debiches casar con ela.
Xa, pero sabes o que pasou entón.
Ou non? Ti estabas alí.
- Axudoume a levantar cabeza. - Si, sendo a túa cómplice.
Eu non quería matar a Bernardo.
- E a Diana? - Sábelo.
- Eu… - Foi sen querer tamén?
Eu non a matei, Fernando.
Eu non matei a Diana.
Só che vou dicir unha cousa.
Esta vez, non te vou encubrir.
Se estás implicado na morte de Diana, halo pagar.
Fai o que queiras.
Vexamos o que acontece.
Agora que sabemos
que Diana facía transferencias a miúdo
a unha conta comercial,
debemos investigar quen xestionaba esa conta.
As preguntas son estas: estábana chantaxeando?
Que é o que ocultaba Diana?
A quen lle mandaba ese diñeiro?
Entendido?
Ben…
Sabemos quen chamou a Diana?
É un número descoñecido. Estamos intentando localizalo.
E o vídeo das cámaras da rúa?
Non demos identificado a persoa que fuxía.
Os de criminalística fixeron o posíbel, pero sen éxito.
E a festa? Algunha novidade?
Vimos a documentación da casa
e achamos que é dos pais de Zoe Braun.
Para ocultar que é súa,
puxérona a nome dunha sociedade anónima.
Non pode ser unha coincidencia, Joca.
En absoluto.
Entón que tes desa Zoe Braun?
Non te quero aquí.
Sei que non che gusto,
mais é só até despois do funeral, Vitória.
Até que punto chegaches, eh?
A pedir para quedar aquí…
Non tes marido, non tes amigas…
Si, estar soa dá noxo, Vitória.
E ti sábelo mellor ca ninguén.
Nin o teu marido nin Diana te querían.
Non respectas nin os mortos.
Tía Vitória…
Diana fixo por merecer ese final.
Alguén ía acabar matando esa víbora.
Eu sei que ti non mataches a Diana.
Para matar alguén…
precísase coraxe.
E iso…
é algo que nunca tiveches.
Non o quero hoxe,
quero ese diñeiro agora!
- Xa! - Non che darei un céntimo máis.
Acabouse.
Heitor preguntou.
Díxenlle que axudaba unha amiga. Sabes que respondeu?
Que non lle importa un carallo que faga caridade
mentres non sexa co seu diñeiro.
Queres falar?
Fala.
Pero unha cousa che vou dicir: vas acabar tan fodida coma min.
CAIXEIRO
NIÑODAVÍBORA.MP4
ELIMINAR O ARQUIVO?
ELIMINANDO ARQUIVO ARQUIVO ELIMINADO
Pero por que che pediu que investigases xustamente a Diana?
Todo o mundo ten segredos.
Sóache o nome Cristina Andrade?
Non. Por que?
CRISTINA ANDRADE SOÑO
PARA: DIANA PRADO ESTA NOITE SOÑEI CONTIGO…
PRECISO VERTE. APERTAS.
INVENTA UNHA DESCULPA CALQUERA E VENME VER.
EU TAMÉN. IREI CANDO POIDA. ENTÉNDEO.
SABES QUE NON É FÁCIL PARA MIN.
ENTÉNDOO. NUNCA CHE PEDÍN NADA.
É QUE NON ATURO MÁIS ESTAR LONXE DE TI.
DIME QUE VIRÁS AXIÑA OU VOU EU AÍ.
POR FAVOR, NON O FAGAS.
NINGUÉN MÁIS SABE DE TI.
SÓ TI SABES O NOSO SEGREDO, NON QUERO QUE TE VEXAN.
Diana tiña unha amante.
QUÉROTE MOITO.
Non.
Iso non é posíbel.
Entrei na conta desta muller.
Sei exactamente desde onde enviou eses correos.
Penso que poderiamos ir até alá a botar unha ollada.
Vamos?
Vamos.
Non, Miranda.
Non podo crer que Diana tivese algo con esa tal Cristina.
E non é porque fose unha muller.
É porque era miña irmá.
Coñecíaa. Ela éralle fiel a Heitor.
Pero non podes esquecer que estaba naquela festa.
Estaba, é verdade.
Outra cousa que non entendo.
Outra trampa de Heitor.
Fernando, hai algo que non che contei.
Cando estaba pescudando sobre a mansión,
descubrín que é propiedade dos pais da túa muller, Zoe.
Exmuller.
Desde cando sabes que Zoe é a miña ex?
Fernando, esa non é a cuestión.
É ben raro que a mansión onde pasou todo
sexa da túa ex.
Non coñezo o patrimonio do pai de Zoe.
Nunca fun a esa casa.
Cando casamos, xa non se falaba cos pais.
Fundíalles os cartos todos, así que se afastaron dela.
Divorciámonos, mudouse a Madrid e xa non a vin.
Non sei de máis nada
nin me interesa saber.
- En que podo axudalos? - Ola.
Como esta? Buscamos a Cristina Andrade.
Vive aquí?
Por que buscan esa tal Cristina?
É por Diana Prado.
Madre, Diana morreu.
Sabemos que tiña algunha relación con esa muller.
Aquí non hai ningunha Cristina e nunca oín falar desa Diana.
Agora, por favor, pódense retirar?
Está segura?
- Podería botar unha ollada…? - Por favor.
Grazas.
Está mentindo. Véselle na cara.
- Xa, pero que imos facer? - Esperar.
Cando chegou Zoe?
Non me avisou. Apareceu así, de sorpresa.
Xa sabes que non perde oportunidade de estar preto de Fernando.
É estraño que chegase xusto aquela noite.
Desculpe, don Heitor.
Chamaron para avisar de que xa poden entregar o corpo de Diana.
Grazas, Glória.
Encárgome eu de todo, si?
Non vou querer velorio.
Diana odiábaos.
Será só unha cerimonia normal de enterro.
Ai, Heitor, estou tan angustiada…
Quen lle puido facer unha cousa así?
Ti non desconfías de min, verdade?
Coñézote.
Sei que es incapaz de facer unha cousa así.
Xa, pero hai moitas cousas que fixen das que…
non estou orgulloso.
Sei que non fuches ti, estamos?
Estiven pensando, Heitor.
Quero ser a túa avogada. Quero defenderte.
Xa hai que non exerzo fóra da empresa,
pero era moi boa.
Ninguén te defenderá con máis convicción.
Grazas.
Vou comezar a preparar o funeral, vale?
- Escoita… - Que?
Xa me ocupei do tema do médico.
Queda tranquilo. Ninguén saberá o da proba de ADN de Luísa.
Está a muller da festa tamén.
E quen sexa que estea detrás diso.
É mellor esperar, non?
Élles máis fácil negociar que contarllo á policía.
Certo.
Vixía aí que non veña ninguén.
CONVENTO SANTA MARCELINA REXISTROS
Atopeina!
FICHA DE REXISTRO
IRMÁ SOCORRO
Santa María, nai de Deus, prega por nós, pecadores…
Irmá?
Irmá Socorro?
Si.
Irmá, o meu nome é Fernando.
Son o irmán de Diana.
Coñécea?
Coñezo, si, pero que queren?
Irmá, Diana morreu onte.
Non é verdade.
Non pode ser.
Falei con ela hai poucos días.
De que a coñecía?
É a miña filla.
Deus, por que?
Prometinlle a Diana que nunca llo contaría a ninguén.
Ela era moi nova.
Tiven unha aventura cun seminarista.
A madre superiora convenceume
de que o mellor era entregarlle a miña filla a unha boa familia e…
iso foi o que fixen.
E cando o soubo Diana?
Lémbrome coma se fose onte.
Estaba axeitando as flores no altar.
Ela achegouse.
En fin…
Dixo que, nunha discusión, a nai adoptiva contoulle quen era eu.
Está ben, irmá.
Pero cando foi iso?
Hai moito tempo.
Foi pouco despois de nacer Luísa.
Ai, meu Deus.
Luísa.
Deus teña piedade.
Non o entendo. Contábamonos todo, Miranda.
E que se non sodes irmáns de sangue?
Iso que cambia?
- Diana debeu contarmo, carallo! - Coidado!
Desculpa.
- Perdón. - Acouga.
Mira, vou ter que contarlle isto a…
a Heitor, para gañar a súa confianza.
Talvez xa o saiba.
Voullo dicir, de todas formas.
E vou seguir investigando, si?
Buscarei e intentarei descubrir algo máis.
Ei!
Ei.
Ola, Rafael. Son Rita.
Quería preguntarche algo.
Traballas en seguridade, non?
Son mais ben gardacostas e asistente persoal.
Por que?
É que me prometín a min mesma que nunca máis ía ter contacto
con homes dese gremio.
Non é persoal. É só que…
É que xa tiven algunha…
algunha experiencia horrorosa con homes coma ti.
Queríache pedir que non me chamases.
Pero chamáchesme ti.
Chameite para pedirche que non me chames.
Falas en serio?
E logo? Podes borrar o meu número?
En fin, estaba pensando en chamarte,
pero se é iso o que queres…
É.
É exactamente o que quero.
Que pena.
Vouno borrar, entón.
Pero como vou saber que o borraches?
Non podes, non?
- A non ser que… - Que?
Por que non nos vemos e o borro diante de ti?
- Así quedas tranquila. - Ah, vale.
Pero quedamos só para iso, para que borres o número.
Quedamos, borras o número e marchamos, si?
Entendido.
Inês, o diñeiro ía todo para esa tal Zoe Braun.
Había tres meses que Diana non o mandaba.
- Entón veu cobrar. - Exactamente.
Mira, o seu voo chegou ás 21:00 da noite do crime.
Chamou a Diana varias veces ese día.
Pois vai ter que se explicar.
Era só unha cuestión de tempo.
Sabía que algún día o descubrirías todo.
Non podo crer que non me dixeses que era adoptada.
Para que?
- Como que para que? - Non cambiaría nada.
Claro que cambiaría, Vitória.
Cambiaríao todo.
Non pasaría toda a vida pensando que era un sucio e un enfermo
por desexar a miña propia irmá.
Ti sabíalo.
Sabías o que eu sentía por ela.
Foi Diana quen pediu que non o contase.
Como dis?
Asúmeo, Fernando.
Ela nunca te amou, non dese xeito.
Son a única persoa que sabe como te sentes
pola morte de Diana.
Precisábamola.
Eu polos meus motivos e ti polos teus.
Ou será que era polo mesmo motivo, eh?
A ti tamén che gustaba o seu diñeiro.
Zoe, sae da miña vida.
Moi ben, pero só despois de facer aquilo que mellor se nos dá.
Ola.
Ei.
- Estás moi bonita. - En serio?
Non sei. É o primeiro que atopei no armario.
Vaia.
En fin…
Imos directos ao asunto?
Dáme o móbil para borrar o meu número.
Xa? En serio, Rita.
Non sei que che pasou con ese gardacostas
nin o que che fixo,
pero non todos somos iguais.
Non. Veña.
Dáme o móbil.
En serio?
Espera un segundo.
Iso de que me andes a pedir o móbil é algo tóxico, non?
Acabamos de coñecernos e xa me andas con esas.
Vale, pois bórrao ti.
Estás segura?
Mira.
Listo.
Agora tócame a min.
Rafael.
- Borrado. - Moi ben.
Adeus para sempre.
NAI
É todo moi estraño, Joca.
A Zoe convíñalle que Diana morrese.
Pero falta algo.
Con que chantaxeaba Zoe a Diana?
Quince de outubro, 3:30 da mañá.
Teño a sensación constante de que o peor está por vir.
Diana tíñao todo.
A familia perfecta, o home perfecto,
a vida perfecta.
QUE LINDA MIÑA NETA!
QUE DEUS A PROTEXA A ELA E A TI, MEU AMOR.
Pero eu sei que ela vivía nunha mentira perfecta.
Todo o mundo ten segredos que ocultar.
AGORA TODO SE ESTÁ A DESMORONAR…
E XA NON O PODO CONTROLAR.
ELA NON PARA DE BUSCARME.
ELA NON VAI BORRAR AS PROBAS QUE TEN CONTRA MIN.
TOTAL RETIRADAS
TRANSFERENCIAS EN EURO
Nº DE CONTA: 25489-6
ESPAÑA, MADRID BCINE PRODUCCIONES
CLAVE NETBANKING
NIÑODAVÍBORA.MP4 BORRADO HAI 5 DÍAS
RECUPERANDO
Eu e Diana non eramos tan diferentes.
É moi difícil vivir nas sombras,
á marxe da túa propia vida.
Socorro foi a única persoa que coñeceu a Diana de verdade.
O amor dunha nai é incondicional.
Unha perda insuperábel.
Zoe Braun.
É sospeitosa do asasinato de Diana Prado.
- Que? - Queda detida preventivamente.
- Acompáñeme. - Como? Isto é un erro.
Están enganados.
Non matei a Diana. Non matei ninguén.
- Xa o sei. - Están… Isto é un erro.
Señora, polo amor de Deus. Fernando…
Xuro que non a matei! Sóltenme!
Eu non a matei.
Zoe, preciso que responda algunhas preguntas.
Por que lle mandaba diñeiro ela?
Eu pasaba por un momento difícil.
Diana era a miña amiga. Axudábame.
Vostede chantaxeábaa?
Non.
Íallo devolver.
Pero Diana parou de pagar.
Porque eu estábame a recuperar.
Xusto na noite que ela morreu,
vostede aparece.
Vin de vacacións. Vin ver os meus pais.
Os seus pais?
Até onde eu sei, hai ao menos tres anos que non fala con eles.
Non vou dicir nada máis até que chegue o meu avogado.
Grazas por vir tan rápido, Heitor.
Estou a recuperar un vídeo.
Temos que descubrir se Zoe a chantaxeaba
porque Diana era adoptada ou se tiña algún outro motivo.
NIÑODAVÍBORA.MP4 BORRADO HAI 5 DÍAS
Que é isto?
É a noite que morreu Bernardo.
Non entendo. Bernardo estaba vivo aínda?
Diana?
Que fai Diana?
Ela matou a Bernardo.
TRES MESES DESPOIS
Cléo?
Subtítulos: Noelia Bernárdez Alonso